සංවර්ධන ව්‍යාපෘති සඳහා මේ වසරේ වෙන්වූ මුදල් වසර අවසානයට පෙර අවසන් කරන්නැයි ස්වදේශ කටයුතු අමාත්‍ය වජිර අබේවර්ධන සියලු දිසාපතිවරුන්ට උපදෙස් දී තිබෙනවා.ඒ, කොළඹ දී අද(25) ඇරඹි දිසාපති සමුළුවේ දී.වියදම් කළ නොහැකි මුදලක් ඇත්නම් වෙනත් ව්‍යාපෘති සඳහා යොදවන ලෙස ද අමාත්‍යවරයා උපදෙස් දුන්නා.මෙම වසරේදී දිවයිනේ ප්‍රාදේශීය ලේකම් කොට්ඨාශ 322 න් 212 ක් ස්වභාවික විපත් නිසා පීඩාවට පත්ව ඇතැයි ද අමාත්‍යවරයා පවසනවා.ඉන් ප්‍රාදේශීය ලේකම් කොට්ඨාශ 95 ක් ගං වතුර හේතුවෙන් පීඩාවට ලක්ව ඇති අතර, ඉතිරි කොට්ඨාශ පීඩාවට ලක්ව ඇත්තේ වියලි කාලගුණ තත්ත්වය හේතුවෙන්.